27/07/2021 | Administración LocalMunicipal
Cambre
Aprobación definitiva das bases para a convocatoria de bolsas para deportistas de nivel do Concello de Cambre para o ano 2021, así como os modelos normalizados de solicitude e xustificación

ANUNCIO A Corporación municipal en pleno, en sesión ordinaria de data 27 de maio de 2021, aprobou, con carácter inicial, as Bases para a convocatoria de bolsas para deportistas de nivel do concello de Cambre para o ano 2021. Exposta ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdese definitivamente aprobadas. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícanse integramente as citadas Bases. O prazo para presentar as solicitudes é dun mes, que comezará a contar a partir do día seguinte á publicación do extracto da convocatoria no Boletín Oficial da Provincia, a través da Base de Datos Nacional de Subvencións (BDNS). O prazo para interpoñer o recurso contencioso-administrativo é de dous meses, contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. A continuación, transcríbese integramente o texto das citadas bases, así como os modelos normalizados de solicitude e xustificación: BASES CONVOCATORIA DE BOLSAS PARA DEPORTISTAS DE NIVEL DO CONCELLO DE CAMBRE PARA O ANO 2021 A.–Obxecto. O obxecto da presente convocatoria é establecer os criterios e o procedemento para a concesión de bolsas a deportistas de nivel do Concello de Cambre, de acordo cos principios de obxectividade, concorrencia e publicidade coa intención de fomentar o deporte de nivel entre os veciños do municipio. Estas axudas serán compatibles con outras axudas, públicas ou privadas, que se concedan para a mesma finalidade. A dotación total da presente convocatoria é de 15.000,00 euros, con cargo á aplicación orzamentaria 2021/341/48910, cun límite máximo por bolseiro de 1.500,00 euros. B.–Destinatarios. Poderán participar nesta convocatoria os deportistas do Concello de Cambre que reúnan os seguintes requisitos: 1.–Ter a idade mínima de trece anos cumpridos no ano da solicitude con carácter xeral e en ximnasia rítmica, natación, salvamento e patinaxe artística, 10 anos cumpridos no ano da solicitude.2.–Estar empadroado no Concello de Cambre cunha antigüidade de, polo menos, catro anos consecutivos, no ano da solicitude.3.–Estar en posesión de licenza deportiva, vixente no momento da convocatoria e expedida pola federación deportiva correspondente.4.–Acreditar nivel deportivo na especialidade, polo menos, o ano anterior ao da solicitude, e ter proxección nas previsións de futuro. Nembargentes, os bolseiros que acrediten unha traxectoria deportiva de nivel, poderán acceder á presente convocatoria se a circunstancia de non poder acreditar nivel deportivo, o ano anterior ao da solicitude, é por:  Unha lesión que impidedise o desenvolvemento da súa actividade deportiva no 2020. Esta circunstancia deberá acreditarse cun informe da federación correspondente e cun certificado médico que indique o período de inactividade e a orixe e tipo de lesión deportiva.  A suspensión, por mor da COVID-19, das probas de nivel para as que tiña acceso ou estaba clasificado o deportista durante o ano 2020. Esta circunstancia deberá acreditarse co correspondente certificado federativo. En todo caso a concesión quedará condicionada á efectiva realización do proxecto deportivo que se presente para a valoración da concesión da bolsa na presente convocatoria.5.–Non estar incurso en ningún dos supostos de incapacidade ou incompatibilidade para obter a condición de beneficiario de subvencións (artigo 13 da Lei 38/2003, do 17 de novembro, xeral de subvencións). C.–Documentación. As solicitudes presentaranse preferentemente de xeito telemático a través da Sede Electrónica do Concello de Cambre (sede. cambre. es), no modelo normalizado que se atopará na propia sede. No caso de que non sexa posible a presentación telemática, poderá realizarse presencialmente nos rexistros municipais, previa solicitude de cita. A solicitude de subvención constará de: 1. Solicitude da subvención segundo modelo normalizado (Anexo I). 2. Resumo do historial deportivo, obtido durante o ano 2020, no que haberá de constar as participacións e os resultados máis importantes obtidos en competicións autonómicas, nacionais ou internacionais, con especificación de datas, lugar e nivel de competición; este historial haberá de vir dilixenciado co visto e prace da Federación deportiva correspondente en documento orixinal (Anexo II). 3. Proxecto deportivo, a desenvolver durante o ano 2021 (Anexo III), no que se incluirá necesariamente: 3.1.–Detalle das competicións ás que se asistiu e se pretende asistir no 2021, expresando a súa denominación, data, lugar, número e duración das competicións.3.2.–Nivel da competición (nacional, internacional). 3.3.–Categoría da competición (absoluta, previa a absoluta.). 3.4.–Orzamento de gastos e ingresos estimados da tempada.4. Copia da licenza federativa ou do certificado federativo para a tempada 2021.5. Declaración xurada de estar ao corrente coas súas obrigas tributarias e coa Seguridade Social (Anexo IV). 6. Certificado de núm. IBAN da conta corrente do que sexa titular o solicitante. A presentación da solicitude de subvención polo interesado conlevará a autorización ao órgano xestor para recabar as certificacións que deban emitir a AEAT, a Tesourería xeral da Seguridade Social e a Xunta de Galicia, no seu caso, tal e como establece o artigo 20.3 da Lei 9/2007, do 13 de xuño, de subvencións de Galicia. O solicitante poderá denegar expresamente o consentimento, debendo presentar entón os certificados de cumprimento de obrigas. Incorporarase de oficio ao expediente o volante de empadroamento no que conste a data de alta. A sección de deportes revisará os expedientes de solicitudes e verificará que conteñan a documentación esixida. Se resulta que a documentación está incompleta ou defectuosa, requiriráselle ao solicitante para que no prazo de DEZ días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, se entendera que desiste da súa solicitude, previa resolución que haberá de ser dictada nos termos previstos no artigo 68 da Lei 39/2015, do 1 de outubro, do procedemento administrativo común das administracións públicas. D.–Prazo de solicitude. O prazo de presentación de solicitudes será de 20 días naturais a partir do día seguinte á publicación do extracto da convocatoria no Boletín oficial da Provincia a través da BDNS, do cal se dará publicidade na páxina web municipal. De forma excepcional poderanse admitir solicitudes fóra deste prazo cando concorra algún dos seguintes supostos: 1.–O deportista solicitante acceda a probas de nivel (nacionais ou internacionais) por clasificación en probas menores logo do prazo de solicitude.2.–O deportista solicitante sexa seleccionado durante a tempada para probas de nivel (nacionais ou internacionais) despois do prazo de solicitude. E.–Comisión de avaliación. As solicitudes das bolsas serán estudadas e valoradas por unha comisión de avaliación que estará formada por: Presidente: alcalde ou persoa en quen delegue. Secretaria: secretaria xeral do Concello ou funcionario en quen delegue. Vogais: Concelleiro delegado de Cultura, Deportes e Xuventude. Coordinador de Cultura e Educación ou funcionario en quen delegue. F.–Concesión das bolsas. Previamente á concesión, comprobarase de oficio que os posibles bolseiros se encontran ao corrente no cumprimento das súas obrigas tributarias e fronte á seguridade social. Tramitaranse en réxime de concorrencia competitiva, e resolverá o outorgamento das bolsas o alcalde, ou en caso de delegación, concelleiro delegado da área, logo da proposta da comisión de avaliación segundo os seguintes criterios: 1.–Proxecto deportivo para a presente tempada (nivel, categoría e número de competicións): ata 35 puntos divididos en tres subcriterios:  Nivel máximo de competición: 11,68 puntos Campionato do Mundo/Olímpico 7,77 puntos Campionato de Europa 3,88 puntos campionato internacional  Categoría: 11,66 puntos sénior 7,77 puntos xuvenil/junior (previo a sénior) /veterano 3,88 puntos resto de categorías  Número de probas: 11,66 puntos de asistencia a 10 ou máis probas federadas 7,77 puntos asistencia entre 5 e 9 probas federadas 3,88 puntos asistencia a menos de 5 probas federadas 2.–Implantación e importancia da modalidade deportiva no eido nacional: ata 20 puntos. Tomarase como referencia o número de licenzas federadas, de cada deporte, do ano 2020 segundo a publicación do Consello Superior de Deportes. Ao deporte de maior implantación se lle outorgaran 20 puntos e ao resto proporcionalmente.3.–Resultados obtidos na tempada anterior á da solicitude: ata 20 puntos.  20 puntos por clasificacións entre os tres primeiros do campionato do Mundo/Olimpíada /Europeo.  15 puntos por clasificacións entre o 4.º e 10.º de campionatos do Mundo/Olimpíada/ Europeo.  12 puntos por clasificacións (finais) entre os tres primeiros en campionato/copa de España.  10 puntos por clasificacións entre os tres primeiros en probas de rango internacional.  5 puntos por clasificacións entre o 4.º e o 10.º en campionatos de España.4.–Achega económica propia para o desenvolvemento do proxecto/ competición: ata 20 puntos. Tomarase como referencia a aportación económica propia que debe facer cada deportista para cubrir o seu proxecto 2021. Ao deportista con maior aportación económica se lle outorgarán 20 puntos e ao resto proporcionalmente.5.–Outros méritos que valorará a comisión: ata 5 puntos. Valoráranse outros méritos non contemplados nos criterios anteriores como concesión de becas deportivas de outras administracións, convocatorias seleccións, estar becado en centros de alto rendemento. G.–Obrigas do beneficiario.1.–Realizar o proxecto deportivo obxecto da bolsa, é dicir, ter competido, no ano da convocatoria, en eventos/probas deportivas de relevancia nacional ou internacional organizados ou recoñecidos polas respectivas federacións e sempre que este acceso sexa por selección, por clasificación directa en probas menores ou por acreditar unha marca mínima.2.–Sinalar a súa condición de bolseiro deste programa nas competicións ou actividades nas que participe, e facer constar de maneira visible o escudo e lenda “Concello de Cambre”. 3.–Acreditar o cumprimento da finalidade para a que se concede a axuda, coa presentación da seguinte documentación xustificativa:  Memoria descritiva da tempada realizada e dos resultados obtidos (Anexo VI).  Certificación orixinal da Federación deportiva correspondente, acreditativa da participación nas probas e da clasificación obtida, no que consten as datas e lugar da súa realización. (Anexo VII)  Documentación acreditativa da publicidade do Concello de Cambre nas competicións obxecto da convocatoria (fotos, prensa, vídeo.).  Relación completa dos gastos da actividade, con identificación respecto a cada factura do emisor e número de documento, concepto, importe, data de emisión e data de pagamento. (Anexo VIII)  Relación detallada das subvencións ou axudas obtidas doutras Administracións Públicas ou entidades privadas para o mesmo obxecto ou ben, declaración de non ter outras axudas ou subvencións públicas ou privadas para o mesmo obxecto. (Anexo IX) En particular terase en conta as seguintes regras:  Se consideran gastos subvencionables aqueles que sen lugar a dúbidas respondan á natureza da actividade deportiva subvencionada.  Non se admitirán facturas de bebidas alcohólicas, tabaco ou calquera outro produto considerado lesivo para a saúde.  Nas viaxes que se realicen por mor da actividade e competicións, admitiranse como gastos subvencionables os de desprazamento, aloxamento e os de alimentación.  Cando o gasto xustificativo que se presente polo bolseiro/a por desprazamento, o sexa a través de liquidacións por indemnizacións en concepto de desprazamentos efectuados polo mesmo, deberá aportarse certificado federativo ou certificado do club, segundo o caso, acreditativo da relación entre as datas dos desprazamentos efectuados e as actividades deportivas ou competicións. En todo caso as liquidacións haberán de contar cunha descrición desagregada dos desprazamentos realizados, motivo de cada un dos desprazamentos, quilómetros percorridos, traxecto realizado, etc., e tratarse de gastos propios do bolseiro/a, para que sirvan de xustificante válido de gasto realizado. En todo caso, o aboamento dos gastos deberá realizarse polo beneficiario a través de entidade financeira.  Copia das facturas orixinais referidas a gastos efectuados no exercicio 2021. As facturas deberán especificar de forma detallada, o número, concepto e características dos servizos prestados ou do material adquirido, os prezos unitarios así como calquera outra información que facilite a comprobación de que estes documentos se axustan ao obxecto da subvención. Non se admitirán como xustificante de gasto, as facturas nas que non se detallen os anteditos aspectos. É dicir, non se terán en consideración como gastos validamente xustificados os importe das facturas nas que non conste desglose adecuado dos productos adquiridos e o prezo unitario de cada un deles, e nos que non sexa identificable a súa natureza e vinculación ao proxecto deportivo. Deberá estenderse no orixinal da factura, antes do seu escaneado, unha dilixencia na que se faga constar que a factura foi utiliza­da como xustificante de gasto para a obtención dunha subvención por parte do Concello de Cambre.4.–Someterse ás actuacións de comprobación do Concello e ás de control financeiro que lle corresponde á intervención municipal.5.–Comunicarlle ao Concello, tan pronto como se coñeza, a concesión doutras subvencións concorrentes por parte doutras administracións ou entidades privadas para a mesma finalidade.6.–Participar en actividades ou campañas de difusión ou promoción do deporte que poida realizar a Concellaría de Deportes. O incumprimento dalgunha destas obrigas poderase resolver coa suspensión do pagamento ou coa apertura do expediente de reintegro da subvención indebidamente percibida. H.–Notificación e publicidade da resolución. A resolución da concesión das bolsas dictarase polo alcalde, ou en caso de delegación, concelleiro delegado da área, nun prazo máximo de tres meses dende a finalización do prazo de solicitude, e procederase a dar publicidade no taboleiro de anuncios e na páxina web do concello (www.cambre.org), así como á notificación individual aos beneficiarios, nun prazo máximo dun mes dende a data da resolución. I.–Xustificación e pagamento. Os bolseiros deberán xustificar a realización do proxecto deportivo mediante a presentación, preferiblemente de xeito telemático, do formulario de xustificación acompañado da documentación extablecida no apartado G.3. das presentes bases. O prazo de presentación da xustificación comezará a contar dende o día seguinte ao da comunicación da concesión da bolsa, e rematará o 15 de outubro de 2021. Este prazo poderá prorrogarse ata un máximo de quince días máis a proposta razoada da unidade xestora. Finalizado o prazo sen que o bolseiro/a presentase a documentación xustificativa, o departamento de Deportes requiriralle para que no prazo improrrogable de quince días, presente a xustificación correspondente, en virtude do disposto no artigo 70.3 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións. A falta de xustificación da subvención neste prazo excepcional levará consigo a perda do dereito ao cobro da subvención e demais responsabilidades previstas na Lei xeral de subvencións. A sección de deportes revisará a xustificación presentada e verificará que conteña a documentación esixida conforme ao formulario aprobado. Se resulta que a documentación está incompleta ou defectuosa, requiriráselle ao solicitante para que no prazo de DEZ días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, se entendera que desiste da súa solicitude, previa resolución que haberá de ser dictada nos termos previstos no artigo 68 da Lei 39/2015, do 1 de outubro, do procedemento administrativo común das administracións públicas. Entenderase que o desistimento conleva a perda do dereito á percepción da bolsa concedida Vista a documentación xustificativa presentada, a Concellería de Deportes valorará se se cumpriu a finalidade da subvención e proporá a aprobación da xustificación presentada, o recoñecemento das obrigas correspondentes, así como a aprobación do pagamento mediante transferencia bancaria, ao alcalde, que ditará resolución ao respecto. Para aqueles deportistas que non cumpran na súa totalidade, o proxecto deportivo por mor de lesión derivada da práctica deportiva, entenderase cumprida a finalidade básica da subvención, aboándose un máximo do 40% da subvención concedida, previa valoración da Concellería de Deportes. Por mor da situación de pandemia que continuamos a sufrir, durante este ano 2021, e considerando que algún dos bolseiros non poidan cumprir coa totalidade do seu proxecto deportivo pola suspensión/aprazamento das probas ás que estaban clasificados ou convocados. Os deportistas nesta circunstancia presentarán certificado federativo que acredite a suspensións/aprazamento destas probas, por mor da Covid-19, ás que estaban clasificados, para que a concellería de Deportes poida valorar se da por cumprido o proxecto deportivo. A renuncia á bolsa por forza maior, deberá comunicárselle ao concello tan pronto como se produza. O importe da bolsa concedida en ningún caso poderá ser de tal contía que en concorrencia con subvencións ou axudas doutras Administracións Públicas ou entidades privadas supere o custo da actividade. En tal caso reducirase a aportación municipal de forma proporcional. M.–Incorporacion ao Rexistro publico de subvencións e publicación da subvencion concedida. En cumprimento do disposto no artigo 20 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, así como o importe da subvención efectivamente percibida, resolucións de reintegros e sancións impostas, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Disposición adicional primeira Para o non previsto nesta convocatoria será de aplicación o disposto na Lei 38/2003, do 17 de novembro, xeral de subvencións, o R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia e as bases para a execución do orzamento xeral do Concello de Cambre, e demais normativa aplicable. Cambre, 21 de xullo de 2021. O concelleiro delegado de Cultura, Deportes e Xuventude (P. D. RA núm.1323/2019, do 1 de xullo) Daniel Mallo Castro